b'\n_START_ARTICLE_\nOtto Finsch\n_START_SECTION_\nBakgrunn\n_START_PARAGRAPH_\nOtto Finschs far eide et glassliperi og ledet en tegneskole. Faren \xc3\xb8nsket at han skulle ha kj\xc3\xb8pmann.\n_START_SECTION_\nNaturforsker\n_START_PARAGRAPH_\nOtto Finsch reiste 19 \xc3\xa5r gammel til Bulgaria og Ungarn hvor han arbeidet som privatl\xc3\xa6rer og studerte fuglelivet i fritiden. Han fikk publisert sin f\xc3\xb8rste avhandling i Journal f\xc3\xbcr Ornithologie, en avhandling om fuglene i Bulgaria. S\xc3\xa5 ble han assisterende kurator ved Nederlandsk Naturmuseum i Leiden, og i 1864 kurator p\xc3\xa5 museet i Bremen. _NEWLINE_I 1876 fulgte han zoologen Alfred Brehm p\xc3\xa5 en ekspedisjon p\xc3\xa5 oppdrag av  Bremer Geographischen Gesellschaft  til Vest-Sibir, Turkestan og nordvestlige deler av Kina._NEWLINE_Finsch sa opp jobben som kurator p\xc3\xa5 museet i 1878 for \xc3\xa5 fortsette \xc3\xa5 reise. Sammen med kona Josephine bes\xc3\xb8kte han Polynesia, New Zealand, Australia og Ny-Guinea og vendte ikke tilbake til Tyskland f\xc3\xb8r i 1882. _NEWLINE_I 1884 dro han igjen til Ny-Guinea, n\xc3\xa5 som Bismarcks keiserlige kommisjon\xc3\xa6r. Han forhandlet for at den nord\xc3\xb8stlige del av \xc3\xb8ya skulle bli et tysk protektorat sammen med New Britain og New Ireland. Det fikk navnet Kaiser Wilhelms Land og  Bismarckarkipelet. Hovedstaden i kolonien fikk navnet Finschhafen til \xc3\xa6re for ham. _NEWLINE_I 1885 var han f\xc3\xb8rste europeer til \xc3\xa5 oppdage elva Sepik, og han kalte den opp etter Tysklands keiserinne Augusta av Sachsen-Weimar._NEWLINE_Etter at han kom tilbake til Berlin var Finsch to \xc3\xa5r r\xc3\xa5dgiver for Neuguinea-Kompagnie. I 1998 ble han kurator for fuglesamlingen til Rijksmuseum i Leiden, og i 1904 ble han leder for etnografisk avdeling ved museet i Braunschweig, hvor han d\xc3\xb8de._NEWLINE_Noen papeg\xc3\xb8yearter er oppkalt etter ham, som Amazona finschi og Psittacula finschii. Finschkrateret p\xc3\xa5 M\xc3\xa5nen er ogs\xc3\xa5 oppkalt til hans \xc3\xa6re.'